આ ફિલ્મ સાથે જ શ્રીદેવીએ બોલિવૂડમાં 300 ફિલ્મોનો આંકડો પૂર્ણ કર્યો છે. ફિલ્મમાં શ્રીદેવી પડદા પર છવાઇ જાય છે. શ્રીદેવીની એક્ટિંગ ખરેખર લાજવાબ છે. આ ફિલ્મ સંપૂર્ણપણે શ્રીદેવીની જ ફિલ્મ છે. નવાઝુદ્દીન સિદ્દીકી પણ હંમશની માફક લાજવાબ છે. શ્રીદેવી અને નવાઝુદ્દીનના સિન ફિલ્મના સૌથી શ્રેષ્ઠ સિન છે. આ ગંભીર ફિલ્મમાં પોતાના વન-લાઇનર્સ અને હ્યમુર થકી નવાઝુદ્દીને જીવ પૂર્યો છે. શ્રીદેવી અને નવાઝુદ્દીન વચ્ચે અક્ષય ખન્નાને ઝાઝુ કંઇ કરવાની તક નથી મળી. આમ છતાં, રફ એન્ડ ટફ પોલીસ ઇન્સ્પેક્ટરના રોલમાં અક્ષય લોકોના મન પર એક છાપ છોડવામાં ચોક્ક્સ સફળ થયા છે. સાજલ અલીએ પોતાના પાત્ર સાથે ન્યાય કર્યો છે. આર્યાના પાત્રનું દુઃખ, પીડા, ગુસ્સો તે ખૂબ સારી રીતે પડદા પર રજૂ કરી શકી છે.